 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ቻይና ነቲ ኣብ ፓኪስታን ተራእዩ ዘሎ ወራር ኣንበጣ ንምክልኻል 100 ሽሕ ደርሆ-ማይ ከተዋፍርያ 28 ለካቲት 2020 ምንጪ ስእሊ, Getty Images መግለጺ ስእሊ, ሓንዲ ደርሆ ኣብ መዓልቲ 70 ክትበልዕ እንከላ ብኣንጻሩ ሓንቲ ደርሆ-ማይ 200 ክትበልዕ እትኽእልያ ቻይና ነቲ ድሮ ኣብ ፓኪስታን ዓቢ ሃስያ ኣስዒቡ ዘሎ ወራር ዕስለ ኣንበጣ ንምክልኻል 100 ሽሕ ደርሆ-ማይ ከተዋፍርያ ክብሉ ጸብጻባት ሓቢሮም ፓኪስታን በቲ ኣብዘን ዝሓለፋ ክልተ ዓሰርተ ዓመታት እቲ ዝበዝሐ ዝተባህለሉ ዕስለ ኣንበጣ ድሕሪ ምውራራ ኣብ ዝሓለፈ ወርሒ ህጹጽ ናይ ሓደጋ እዋን ኣዊጃ ነይራ ሓደ ኪኢላ ሕርሻ ከም ዝብሎ ሓንቲ ደርሆ-ማይ ልዕሊ 200 ኣንበጣ ኣብ መዓልቲ ክትበልዕ ስለትኽእል ካብ ጸረባልዕ ንላዕሊ ኣድማዕቲ ክኾና ይኽእላየን ይብል ይኹን እምበር ካልእ ኪኢላ ብወገኑ ካብ ጸረ-ባልዕ ንላዕሊ ከድምዓ ኣይክእላንየን ክብል ይምጉት ኣብ ፓርላማ ኣንበጣ በረኻ ሒዙ ዝኣተወ ኣባል ባይቶ ሶማልያ ብዘጋጠማ ወራር ኣንበጣ ህጹጽ ግዜ ኣዊጃ እቶም ብሚልዮናት ዝቑጸሩ ኣንበጣ ኣብ ምብራቕቀርኒ ኣፍሪቃ ኣብ ዘራእትን መጋሃጫን ዓቢ ጉድኣት ኣውሪዶም ይርከቡ መንግስቲ ቻይና ነቲ ኣብ ፓኪስታን ተፈጢሩ ዘሎ ሓደጋ ንምጽናዕ ሓደ ጉጅለ ልኢኹ ከም ዘሎ ኣፍሊጡሎ ኣብ ዚጂያንግ ኣካዳሚ ሕርሻ ስነፍልጥት ተመራማሪ ዝኾነ ሉ ሊዝሂ ደርሆ-ማይ ዳክስ ባዮሎጂካዊ ኣጽዋር ምዃነን ይገልጽ ሓንቲ ደርሆ ኣብ መዓልቲ 70 ክትበልዕ እንከላ ብኣንጻሩ ሓንቲ ደርሆ-ማይ 200 ክትበልዕ ከም እትኽእልያ ይብል ደርሆ-ማይ ብሓባር ስለዝጓዓዛ ካብ ደርሁት ንላዕሊ ክትኣልየን ዝቐለለዩ ክብል ንማዕከናት ዜና ቻይና ተዛሪቡ ክሳብ ክንደይ ኣድማዕቲ ከም ዝኾና ንምፍላጥ ኣብ ዝቕጽል ኣዋርሕ ኣብ ምዕራባዊ ዞባ ዢንጂያንግ ፈተነ ክግበርዩ ድማ ኢሉ ድሕሪኡ እተን ደርሆ-ማይ ናብቲ ኣጸቢቑ ዝተሃስየ ሲንድህ ባሎኪስታንን ፑንጃብን ዝተባህላ ዞባታት ፓኪስታን ክላኣኻየን እቲ መደብ ሓንሳብ ምስ ተፈልጠ ኣብ ማዕከናት ዜና ቻይና ብሰፊሑ ክዝረበሉ ቀንዩ ኣሎ ኣጆኽን ደርሆ-ማይ! 